ข้อบังคับสภาทนายความข้อบังคับสภาทนายความว่าด้วยการฌาปนกิจสงเคราะห์พ.ศ. ๒๕๕๒ โดยที่สภาทนายความเห็นเป็นการสมควรให้มีสวัสดิการฌาปนกิจสงเคราะห์เพื่อเป็นการสงเคราะห์ซึ่งกันและกันในระหว่างสมาชิกภายใต้บทบัญญัติของพระราชบัญญัติการฌาปนกิจสงเคราะห์ พ.ศ. ๒๕๔๕และระเบียบกระทรวงการพัฒนาสังคมและความมั่นคงของมนุษย์ ว่าด้วยการฌาปนกิจสงเคราะห์ของส่วนราชการหน่วยงานของรัฐ รัฐวิสาหกิจและองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐ พ.ศ. ๒๕๔๗อาศัยอำนาจตามความในมาตรา ๗ (๔) มาตรา ๘ (๒)และมาตรา ๒๗ (๓) (จ) คณะกรรมการสภาทนายความโดยความเห็นชอบของสภานายกพิเศษแห่งสภาทนายความตามมาตรา ๒๘ แห่งพระราชบัญญัติทนายความ พ.ศ. ๒๕๒๘ออกข้อบังคับสภาทนายความว่าด้วยการฌาปนกิจสงเคราะห์ไว้ดังต่อไปนี้หมวด๑ข้อความทั่วไป ข้อ ๑ ข้อบังคับนี้เรียกว่า ข้อบังคับสภาทนายความว่าด้วยการฌาปนกิจสงเคราะห์ พ.ศ. ๒๕๕๒ข้อ ๒[๑] ข้อบังคับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ในข้อบังคับนี้การฌาปนกิจสงเคราะห์หมายความว่า การฌาปนกิจสงเคราะห์ สภาทนายความสำนักงานการฌาปนกิจสงเคราะห์ หมายความว่า สำนักงานฌาปนกิจสงเคราะห์ สภาทนายความคณะกรรมการ หมายความว่าคณะกรรมการดำเนินกิจการของการฌาปนกิจสงเคราะห์ สภาทนายความประธานกรรมการ หมายความว่าประธานกรรมการดำเนินกิจการของการฌาปนกิจสงเคราะห์ สภาทนายความรองประธานกรรมการหมายความว่า รองประธานกรรมการดำเนินกิจการของการฌาปนกิจสงเคราะห์ สภาทนายความเหรัญญิก หมายความว่าเหรัญญิกของคณะกรรมการดำเนินกิจการของการฌาปนกิจสงเคราะห์ สภาทนายความนายทะเบียน หมายความว่านายทะเบียนการฌาปนกิจสงเคราะห์ สภาทนายความนายทะเบียนการฌาปนกิจสงเคราะห์ภาครัฐ หมายความว่า นายทะเบียนการฌาปนกิจสงเคราะห์ภาครัฐ ตามระเบียบกระทรวงการพัฒนาสังคมและความมั่นคงของมนุษย์ว่าด้วยการฌาปนกิจสงเคราะห์ของส่วนราชการ หน่วยงานของรัฐ รัฐวิสาหกิจและองค์กรวิชาชีพ ซึ่งเป็นนิติบุคคลที่อยู่ภายใต้การกำกับของรัฐ พ.ศ. ๒๕๔๗สมาชิก หมายความว่าสมาชิกของการฌาปนกิจสงเคราะห์ สภาทนายความทนายความ หมายความว่าผู้ที่สภาทนายความได้รับจดทะเบียนและออกใบอนุญาตให้เป็นทนายความพนักงาน หมายความว่าพนักงานตามข้อบังคับสภาทนายความว่าด้วยพนักงานสภาทนายความบุคคลในครอบครัวหมายความว่า บุคคลในครอบครัวของทนายความและพนักงาน ได้แก่ คู่สมรส บิดามารดา บุตรที่ชอบด้วยกฎหมายรวมถึง บุตรนอกกฎหมายที่บิดารับรองแล้วและบุตรบุญธรรมเงินค่าสมัคร หมายความว่าเงินค่าสมัครเข้าเป็นสมาชิกของการฌาปนกิจสงเคราะห์ สภาทนายความเงินค่าบำรุง หมายความว่าเงินที่เรียกเก็บจากสมาชิกเป็นรายปีเงินสงเคราะห์ หมายความว่าเงินที่สมาชิกร่วมกันออกช่วยเหลือเป็นค่าจัดการศพหรือค่าจัดการศพและสงเคราะห์ครอบครัวของสมาชิกซึ่งถึงแก่ความตายรวมทั้งค่าใช้จ่ายเพื่อดำเนินกิจการของการฌาปนกิจสงเคราะห์เงินสงเคราะห์ล่วงหน้าหมายความว่า เงินสงเคราะห์ที่การฌาปนกิจสงเคราะห์เรียกเก็บไว้ล่วงหน้าเพื่อสำรองจ่ายเป็นเงินสงเคราะห์เมื่อมีสมาชิกถึงแก่ความตายข้อ ๔ สำนักงานการฌาปนกิจสงเคราะห์สภาทนายความตั้งอยู่ที่ สภาทนายความ เลขที่ ๗/๘๙ อาคาร ๑๐ ถนนราชดำเนินกลาง แขวงบวรนิเวศเขตพระนคร กรุงเทพมหานครข้อ ๕ เครื่องหมายของการฌาปนกิจสงเคราะห์มีรูปลักษณะดังนี้เป็นรูปตราชูและพานรัฐธรรมนูญ มีลายกนกทั้งสองข้างและมีข้อความว่าการฌาปนกิจสงเคราะห์สภาทนายความ ภายในวงกลมข้อ ๖ การฌาปนกิจสงเคราะห์จะเปิดทำการตามวัน เวลาของทางราชการข้อ ๗ ให้นายกสภาทนายความเป็นผู้รักษาการตามข้อบังคับนี้หมวด๒วัตถุประสงค์ ข้อ ๘ การฌาปนกิจสงเคราะห์ของสภาทนายความมีวัตถุประสงค์เพื่อให้สมาชิกทำการสงเคราะห์ซึ่งกันและกันในการจัดการศพหรือจัดการศพและสงเคราะห์ครอบครัวของสมาชิกที่ถึงแก่ความตายโดยไม่ประสงค์จะหากำไรมาแบ่งปันกัน ซึ่งการตายนี้ไม่รวมถึงการสาบสูญตามคำสั่งศาลหมวด๓สมาชิกภาพและการขาดจากการเป็นสมาชิกภาพ ข้อ ๙ สมาชิกของการฌาปนกิจสงเคราะห์ ได้แก่บุคคลที่มีคุณสมบัติตามข้อ ๑๐ แห่งข้อบังคับนี้ ซึ่งได้แสดงความจำนง ตามข้อ ๑๑และคณะกรรมการมีมติรับเข้าเป็นสมาชิกและชำระเงินตามข้อ ๑๔ แล้วข้อ ๑๐ ผู้สมัครเข้าเป็นสมาชิกต้องมีคุณสมบัติ ดังต่อไปนี้(๑) เป็นทนายความ พนักงาน บุคคลในครอบครัว(๒) มีอายุไม่เกิน ๖๕ ปี ในวันยื่นใบสมัคร(๓) มีสุขภาพสมบูรณ์ในวันสมัคร(๔)มีความประพฤติดีและยินยอมปฏิบัติตามข้อบังคับของการฌาปนกิจสงเคราะห์(๕) ไม่เป็นบุคคลวิกลจริตหรือฟั่นเฟือนไม่สมประกอบ(๖) ไม่เป็นโรคติดต่อร้ายแรงหรือเป็นโรคเรื้อรังจนรักษาไม่หายข้อ ๑๑ ผู้ที่ประสงค์จะสมัครเข้าเป็นสมาชิกต้องยื่นใบสมัครตามแบบของการฌาปนกิจสงเคราะห์ต่อคณะกรรมการหรือผู้ที่ได้รับมอบหมายในวันเปิดทำการของการฌาปนกิจสงเคราะห์(๑) ทนายความที่จดแจ้งสำนักงานหรือภูมิลำเนาอยู่ในกรุงเทพมหานครต่อนายทะเบียนทนายความหรือพนักงาน หรือบุคคลในครอบครัวที่มีภูมิลำเนาอยู่ในกรุงเทพมหานคร ให้ยื่นใบสมัครณ สำนักงานสภาทนายความ(๒)ทนายความที่จดแจ้งสำนักงานหรือภูมิลำเนาอยู่ในจังหวัดอื่นต่อนายทะเบียนทนายความหรือพนักงานหรือบุคคลในครอบครัวที่มีภูมิลำเนาอยู่ในจังหวัดอื่น ให้ยื่นใบสมัคร ณสำนักงานสภาทนายความจังหวัด หรือสำนักงานสภาทนายความภาคกรณียื่นใบสมัคร ณ สำนักงานสภาทนายความจังหวัดหรือสำนักงานสภาทนายความภาคให้ประธานสภาทนายความจังหวัดหรือประธานสภาทนายความภาคส่งใบสมัครต่อคณะกรรมการภายใน ๗ วันนับแต่วันที่รับใบสมัครและให้เก็บสำเนาใบสมัครไว้ ณสำนักงานสภาทนายความจังหวัดหรือสำนักงานสภาทนายความภาคข้อ ๑๒ ผู้สมัครเข้าเป็นสมาชิกจะต้องระบุชื่อผู้รับเงินสงเคราะห์ซึ่งเป็นบุคคลตามข้อ ๒๔ ไว้ให้ชัดแจ้งในใบสมัครถ้ามีการเปลี่ยนแปลงผู้รับเงินสงเคราะห์ในภายหลังสมาชิกต้องแจ้งให้การฌาปนกิจสงเคราะห์ทราบโดยไม่ชักช้าถ้าไม่มีผู้รับเงินสงเคราะห์ให้การฌาปนกิจสงเคราะห์ต้องจัดการศพให้เหมาะสมแก่ฐานานุรูปและศาสนาของสมาชิกนั้นข้อ ๑๓ คณะกรรมการจะพิจารณาผู้สมัครที่มีคุณสมบัติครบถ้วนถูกต้องตามข้อ๑๐ เมื่อเห็นสมควรก็ให้มีมติรับเข้าเป็นสมาชิกและแจ้งให้ผู้สมัครทราบเพื่อนำเงินค่าบำรุงและเงินสงเคราะห์ล่วงหน้ามาชำระข้อ ๑๔ สมาชิกภาพของผู้สมัครเข้าเป็นสมาชิกจะเริ่มตั้งแต่วันที่คณะกรรมการมีมติให้รับเข้าเป็นสมาชิกและผู้สมัครได้ชำระเงินต่าง ๆ ตามข้อบังคับนี้แล้วข้อ ๑๕ การฌาปนกิจสงเคราะห์จะออกหนังสือหลักฐานแสดงการเป็นสมาชิกตามแบบที่การฌาปนกิจสงเคราะห์กำหนดให้แก่สมาชิกทุกคนข้อ ๑๖ สมาชิกซึ่งพ้นจากเป็นทนายความพ้นจากการเป็นพนักงาน หรือบุคคลในครอบครัว ถ้าไม่ประสงค์จะเป็นสมาชิกต่อไปให้แสดงความจำนงต่อคณะกรรมการเป็นลายลักษณ์อักษร หากไม่แสดงความจำนงดังกล่าวให้ถือว่ายังคงเป็นสมาชิกต่อไปข้อ ๑๗ สมาชิกภาพย่อมสิ้นสุดลงในกรณีดังต่อไปนี้(๑) ถึงแก่ความตาย(๒) ลาออกให้นับแต่วันที่การแสดงเจตนาของสมาชิกมาถึง(๓) ถูกคัดชื่อออกจากทะเบียนสมาชิก(ก) ถูกคัดชื่อออกเพราะขาดส่งเงินสงเคราะห์และได้รับหนังสือเตือนจากการฌาปนกิจสงเคราะห์แล้วสองครั้งแต่ละครั้งมีระยะเวลาห่างกัน ๓๐ วัน ซึ่งครั้งสุดท้ายได้ทำหนังสือลงทะเบียนตอบรับหรือการฌาปนกิจสงเคราะห์ไม่สามารถติดต่อหาหลักฐานแหล่งที่อยู่ได้และคณะกรรมการพิจารณาเห็นสมควรให้พ้นจากการเป็นสมาชิก(ข)ถูกคัดชื่อออกเพราะสมัครเข้าเป็นสมาชิกโดยไม่สุจริตให้นับแต่วันที่นายทะเบียนอนุมัติให้คัดชื่อออกจากทะเบียนสมาชิก(๔) กระทำการใด ๆอันอาจก่อให้เกิดความเสียหายแก่การฌาปนกิจสงเคราะห์อย่างร้ายแรงและคณะกรรมการมีมติให้ออกการสิ้นสุดแห่งสมาชิกภาพตามข้อนี้ สมาชิกไม่มีสิทธิเรียกเงินค่าสมัครเงินค่าบำรุง และเงินสงเคราะห์ที่ได้ชำระตามข้อบังคับนี้คืนจากการฌาปนกิจสงเคราะห์เว้นแต่เงินสงเคราะห์ล่วงหน้าที่ยังไม่ตกอยู่ในความผูกพันที่จะต้องจ่ายเงินสงเคราะห์ให้แก่สมาชิกที่ถึงแก่ความตายหมวด๔เงินค่าสมัครเงินค่าบำรุง เงินสงเคราะห์ เงินสงเคราะห์ล่วงหน้า ข้อ ๑๘ เมื่อการฌาปนกิจสงเคราะห์รับผู้ใดเข้าเป็นสมาชิกแล้วผู้นั้นมีหน้าที่ต้องชำระเงินค่าสมัครเข้าเป็นสมาชิกให้แก่การฌาปนกิจสงเคราะห์เป็นเงิน ๑๐๐ บาท (หนึ่งร้อยบาท) เงินค่าบำรุงปีละ ๕๐ บาท (ห้าสิบบาท)และเงินสงเคราะห์ล่วงหน้าตามอัตราที่กำหนดในข้อ ๒๒ข้อ ๑๙ เมื่อสมาชิกของการฌาปนกิจสงเคราะห์คนใดคนหนึ่งถึงแก่ความตายสมาชิกทุกคนมีหน้าที่ต้องออกเงินสงเคราะห์เพื่อเป็นค่าจัดการศพหรือค่าจัดการศพและสงเคราะห์ครอบครัวให้แก่ครอบครัวของสมาชิกที่ตายนั้นรายละ ๒๐ บาท (ยี่สิบบาท)จำนวนเงินสงเคราะห์ที่กำหนดตามวรรคแรกอาจเปลี่ยนแปลงได้ตามที่คณะกรรมการเห็นสมควรทั้งนี้ ต้องเป็นไปตามที่กำหนดไว้ในระเบียบกระทรวงการพัฒนาสังคมและความมั่นคงของมนุษย์ว่าด้วยการฌาปนกิจสงเคราะห์ของส่วนราชการ หน่วยงานของรัฐ รัฐวิสาหกิจและองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐ พ.ศ. ๒๕๔๗ข้อ ๒๐ การชำระเงินค่าสมัคร เงินค่าบำรุงเงินสงเคราะห์ล่วงหน้า เงินสงเคราะห์ให้ชำระต่อเหรัญญิก หรือผู้ที่ได้รับมอบหมาย ณสำนักงานการฌาปนกิจสงเคราะห์ หรือสำนักงานสภาทนายความจังหวัดหรือสำนักงานสภาทนายความภาค ให้เหรัญญิกหรือผู้ได้รับมอบหมายส่งเงินต่าง ๆ ที่ได้รับแก่การฌาปนกิจสงเคราะห์โดยเร็วในวันเปิดทำการข้อ ๒๑ เงินสงเคราะห์ตามข้อ ๑๙สมาชิกต้องชำระให้แก่การฌาปนกิจสงเคราะห์ภายใน ๓๐ วันนับแต่วันที่ได้รับแจ้งการตายของสมาชิก หรือได้รับแจ้งให้ชำระเงินสงเคราะห์จากการฌาปนกิจสงเคราะห์ข้อ ๒๒ การฌาปนกิจสงเคราะห์จะเรียกเก็บเงินสงเคราะห์ล่วงหน้าจากสมาชิกเพื่อสำรองจ่ายเป็นค่าทำศพเป็นจำนวน ๒๕ ศพ เป็นจำนวนเงิน ๕๐๐ บาทและเงินจำนวนนี้การฌาปนกิจสงเคราะห์จะคืนให้แก่สมาชิกเท่าที่สมาชิกผู้นั้นยังไม่ตกอยู่ในความผูกพันที่ต้องจ่ายเงินสงเคราะห์ตามที่จ่ายไว้ล่วงหน้าและเงินสงเคราะห์ล่วงหน้านี้ ห้ามการฌาปนกิจสงเคราะห์นำไปใช้จ่ายในกิจการอื่นใด เว้นแต่นำไปใช้สำรองจ่ายเป็นเงินสงเคราะห์ของสมาชิกผู้นั้นเองในเมื่อสมาชิกอื่นถึงแก่ความตายข้อ ๒๓ การฌาปนกิจสงเคราะห์จะจ่ายเงินสงเคราะห์ให้แก่ผู้รับเงินสงเคราะห์แล้วแต่กรณีดังต่อไปนี้(๑) จ่ายครั้งแรกเท่าที่เรียกเก็บได้ ภายใน ๑๕ วันนับแต่วันรับคำขอรับเงินสงเคราะห์(๒) จ่ายส่วนที่เหลือจากที่เรียกเก็บได้ทั้งหมดภายใน๖๐ วัน นับแต่วันที่จ่ายครั้งแรกและภายหลังจากที่เรียกเก็บได้การจ่ายเงินสงเคราะห์ การฌาปนกิจสงเคราะห์จะหักไว้เป็นค่าใช้จ่ายของการฌาปนกิจสงเคราะห์เป็นจำนวนร้อยละสี่ของเงินสงเคราะห์ที่เรียกเก็บได้จำนวนเงินสงเคราะห์ที่การฌาปนกิจสงเคราะห์จะหักไว้เป็นค่าใช้จ่ายตามวรรคสองอาจเปลี่ยนแปลงได้ตามที่คณะกรรมการกำหนดเห็นสมควรทั้งนี้ ต้องเป็นไปตามที่กำหนดไว้ในระเบียบกระทรวงการพัฒนาสังคมและความมั่นคงของมนุษย์ว่าด้วยการฌาปนกิจสงเคราะห์ของส่วนราชการ หน่วยงานของรัฐ รัฐวิสาหกิจและองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐ พ.ศ. ๒๕๔๗ข้อ ๒๔ ในกรณีสมาชิกถึงแก่ความตายให้การฌาปนกิจสงเคราะห์จ่ายค่าจัดการศพหรือค่าจัดการศพและสงเคราะห์ครอบครัวให้แก่บุคคลที่สมาชิกได้ระบุไว้ในใบสมัครให้เป็นผู้รับเงินสงเคราะห์ซึ่งต้องเป็นบุคคลดังต่อไปนี้(๑) สามี ภริยา บุตร บิดา มารดา(๒) พี่น้องร่วมบิดามารดาเดียวกัน(๓) พี่น้องร่วมบิดาหรือมารดาเดียวกัน(๔) ปู่ ย่า ตา ยาย(๕) ลุง ป้า น้า อา(๖) ผู้อุปการะเลี้ยงดูหรือผู้อยู่ในอุปการะเลี้ยงดูในกรณีไม่มีบุคคลที่สมาชิกระบุไว้ในใบสมัครหรือในกรณีที่สมาชิกไม่ได้ระบุบุคคลใดไว้ในใบสมัครบุคคลตามวรรคหนึ่งอาจยื่นคำร้องต่อการฌาปนกิจสงเคราะห์เพื่อขอรับเงินสงเคราะห์ก็ได้เมื่อการฌาปนกิจสงเคราะห์ได้รับคำร้องตามวรรคสองและได้พิจารณาแล้วเห็นว่า บุคคลนั้นสามารถเป็นผู้จัดการศพของสมาชิกได้จริงให้การฌาปนกิจสงเคราะห์จ่ายเงินค่าจัดการศพให้แก่บุคคลนั้น แต่ถ้าการฌาปนกิจสงเคราะห์เห็นว่าบุคคลนั้นไม่สามารถเป็นผู้จัดการศพได้หรือไม่มีบุคคลตามวรรคหนึ่งยื่นคำร้องภายในระยะเวลาตามที่คณะกรรมการกำหนดให้การฌาปนกิจสงเคราะห์จัดการศพให้แก่สมาชิกที่ถึงแก่ความตายตามสมควรแก่ฐานานุรูปและประเพณีทางศาสนาของสมาชิกนั้นเมื่อได้ปฏิบัติตามวรรคสามแล้วยังคงมีเงินสงเคราะห์เหลืออยู่ ให้การฌาปนกิจสงเคราะห์จ่ายเงินส่วนที่เหลืออยู่ให้แก่บุคคลที่สมาชิกได้ระบุไว้ในใบสมัครแต่ถ้าไม่มีบุคคลที่สมาชิกระบุไว้ในใบสมัครให้การฌาปนกิจสงเคราะห์จ่ายเงินดังกล่าวให้แก่บุคคลในวรรคหนึ่งตามลำดับก่อนหลังโดยผู้อยู่ลำดับก่อนย่อมตัดสิทธิผู้อยู่ลำดับหลังถ้ามีผู้อยู่ในลำดับเดียวกันหลายคน ให้การฌาปนกิจสงเคราะห์แบ่งเงินค่าจัดการศพหรือค่าจัดการศพและสงเคราะห์ครอบครัวที่เหลืออยู่ให้แก่ทุกคนในสัดส่วนที่เท่ากันหากไม่อาจแบ่งเงินให้แก่บุคคลได้ ให้เงินตกแก่กองทุนสวัสดิการทนายความข้อ ๒๕ เงินสงเคราะห์ตามข้อบังคับนี้ไม่ถือว่าเป็นมรดกของสมาชิกที่ถึงแก่ความตายการจ่ายเงินสงเคราะห์ตามมติคณะกรรมการถือเป็นที่สุดหมวด๕สิทธิและหน้าที่ของสมาชิก ข้อ ๒๖ สมาชิกมีสิทธิดังนี้(๑)มีสิทธิแสดงความคิดเห็นเกี่ยวกับกิจการของการฌาปนกิจสงเคราะห์ต่อคณะกรรมการและมีสิทธิเรียกร้องให้คณะกรรมการกระทำหรืองดเว้นการกระทำเพื่อประโยชน์ของการฌาปนกิจสงเคราะห์หรือป้องกันความเสียหายอันเกิดขึ้นแก่การฌาปนกิจสงเคราะห์(๒)ขอตรวจสอบบัญชีและเอกสารของการฌาปนกิจสงเคราะห์เพื่อทราบการดำเนินกิจการของการฌาปนกิจสงเคราะห์(๓)ยื่นคำร้องขอต่อนายทะเบียนให้เลิกการฌาปนกิจสงเคราะห์พร้อมด้วยเหตุประกอบคำร้องขอโดยมีสมาชิกอื่นร่วมด้วยไม่น้อยกว่าหนึ่งในสี่ของสมาชิกทั้งหมดข้อ ๒๗ สมาชิกมีหน้าที่ต้องปฏิบัติดังนี้(๑) ปฏิบัติตามระเบียบ คำสั่งข้อบังคับของการฌาปนกิจสงเคราะห์และมติคณะกรรมการ(๒) ต้องชำระเงินสงเคราะห์ให้เรียบร้อยภายใน ๓๐ วันนับแต่วันที่รับแจ้งการตายของสมาชิกจากการฌาปนกิจสงเคราะห์(๓)เก็บรักษาหนังสือสำคัญแสดงการเป็นสมาชิกของการฌาปนกิจสงเคราะห์ไว้ถ้าหายต้องรีบแจ้งเพื่อขอใบแทนใหม่จากการฌาปนกิจสงเคราะห์(๔) การย้ายที่อยู่ เปลี่ยนชื่อ เปลี่ยนนามสกุลแก้วัน เดือน ปีเกิดของสมาชิกให้ยื่นคำร้องต่อนายทะเบียนของการฌาปนกิจสงเคราะห์ภายใน ๑๕ วัน นับแต่วันย้ายเปลี่ยน หรือแก้นั้น เพื่อการฌาปนกิจสงเคราะห์จะได้แก้ไขหลักฐานในทะเบียนให้ถูกต้อง(๕) แจ้งความประสงค์เป็นหนังสือเมื่อต้องการเปลี่ยนตัวบุคคลที่แสดงความจำนงไว้ใบสมัครตามข้อ๑๒(๖) เมื่อสมาชิกผู้ใดถึงแก่ความตายให้ผู้มีสิทธิได้รับเงินสงเคราะห์หรือครอบครัวของสมาชิกแจ้งให้คณะกรรมการการฌาปนกิจสงเคราะห์ทราบพร้อมด้วยหลักฐานหนังสือสำคัญแสดงการเป็นสมาชิก ใบเสร็จรับเงินครั้งสุดท้ายใบมรณบัตร สำเนาทะเบียนบ้านของสมาชิกที่ตาย สำเนาทะเบียนบ้านของผู้รับเงินสงเคราะห์และบัตรประจำตัวหรือบัตรประชาชนของผู้รับเงินสงเคราะห์หมวด๖คณะกรรมการและการดำเนินกิจการ ข้อ ๒๘ ให้มีคณะกรรมการดำเนินกิจการของการฌาปนกิจสงเคราะห์คณะหนึ่งประกอบด้วยนายกสภาทนายความ เป็นประธานกรรมการโดยตำแหน่งและให้ประธานกรรมการแต่งตั้งรองประธานกรรมการ เลขานุการ เหรัญญิก นายทะเบียนและกรรมการอื่นอีกไม่น้อยกว่า ๙ คน ตามที่เห็นสมควรการแต่งตั้งกรรมการหรือเปลี่ยนตัวกรรมการเป็นดุลพินิจของนายกสภาทนายความซึ่งต้องมีคำสั่งแต่งตั้งกรรมการ พร้อมส่งสำเนาคำสั่งที่มีคำรับรองว่าถูกต้องให้นายทะเบียนการฌาปนกิจสงเคราะห์ภาครัฐทราบภายใน ๓๐ วันนับแต่วันที่มีคำสั่งกรรมการของการฌาปนกิจสงเคราะห์ไม่มีสิทธิรับเงินเดือนหรือค่าจ้างหรือเงินอื่นใดหรือประโยชน์อย่างอื่นทำนองเดียวกันจากการฌาปนกิจสงเคราะห์กรรมการของการฌาปนกิจสงเคราะห์อาจได้รับเบี้ยประชุมค่าพาหนะ หรือประโยชน์อย่างอื่นทำนองเดียวกันจากการฌาปนกิจสงเคราะห์ตามระเบียบที่คณะกรรมการกำหนดและส่งสำเนาระเบียบที่มีคำรับรองว่าถูกต้องต่อนายทะเบียนการฌาปนกิจสงเคราะห์ภาครัฐภายในกำหนด ๓๐ วันนับแต่วันที่ประกาศข้อ ๒๙ คณะกรรมการมีอำนาจหน้าที่ดำเนินกิจการของการฌาปนกิจสงเคราะห์ให้เป็นไปตามข้อบังคับนี้และให้มีอำนาจดังต่อไปนี้(๑) ออกระเบียบ ประกาศหรือ คำสั่งใด ๆเพื่อให้เป็นไปตามข้อบังคับนี้(๒)พิจารณากำหนดระเบียบเกี่ยวกับการเงินของการฌาปนกิจสงเคราะห์(๓)พิจารณาแต่งตั้งหรือจ้างและกำหนดค่าจ้างหรือค่าตอบแทนเจ้าหน้าที่ของการฌาปนกิจสงเคราะห์ตามความจำเป็น(๔) จัดการเรื่องอื่น ๆตามข้อบังคับอันเป็นประโยชน์แก่การฌาปนกิจสงเคราะห์ข้อ ๓๐ ให้คณะกรรมการประชุมกันเป็นประจำทุกเดือน ๆละหนึ่งครั้ง ถ้ามีเหตุผลและความจำเป็นอาจประชุมกันมากกว่าเดือนละหนึ่งครั้งก็ได้และในการประชุมต้องมีกรรมการมาประชุมไม่น้อยกว่ากึ่งหนึ่ง จึงเป็นองค์ประชุมข้อ ๓๑ ให้ประธานกรรมการของการฌาปนกิจสงเคราะห์เป็นประธานที่ประชุมถ้าประธานกรรมการไม่อาจปฏิบัติหน้าที่ได้ ให้รองประธานปฏิบัติหน้าที่แทนถ้าทั้งประธานกรรมการและรองประธานกรรมการไม่อาจปฏิบัติหน้าที่ได้ให้ที่ประชุมเลือกกรรมการคนใดคนหนึ่งทำหน้าที่ประธานที่ประชุมการวินิจฉัยชี้ขาดให้ถือเสียงข้างมากเป็นเกณฑ์ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ ๓๒ ประธานกรรมการมีอำนาจสั่งการตามมติของที่ประชุมของคณะกรรมการและบริหารกิจการของการฌาปนกิจสงเคราะห์ให้เป็นไปตามข้อบังคับนี้ตลอดจนปกครองบังคับบัญชาแต่งตั้งถอดถอนเปลี่ยนแปลงกรรมการ และลงโทษเลื่อนขั้นเงินเดือนหรือค่าจ้างเจ้าหน้าที่ของการฌาปนกิจสงเคราะห์ในกรณีที่ประธานกรรมการไม่อาจปฏิบัติหน้าที่ได้ให้รองประธานกรรมการปฏิบัติหน้าที่แทนข้อ ๓๓ คณะกรรมการ ตามข้อ ๒๘มีวาระการดำรงตำแหน่งสามปีเท่ากับวาระการดำรงตำแหน่งของคณะกรรมการสภาทนายความแต่จะดำรงตำแหน่งเกินกว่าสองวาระติดต่อกันไม่ได้หากนายกสภาทนายความพ้นจากตำแหน่งประธานกรรมการตามวาระหรือไม่ว่าด้วยเหตุใดให้ถือว่าคณะกรรมการพ้นตำแหน่งทั้งคณะด้วยเช่นกันคณะกรรมการที่ออกตามวาระตามวรรคหนึ่งหรือวรรคสองจะต้องปฏิบัติหน้าที่จนกว่าจะมีการแต่งตั้งคณะกรรมการชุดใหม่และคณะกรรมการชุดใหม่เข้ารับตำแหน่งหน้าที่แล้ว จึงจะพ้นจากหน้าที่ข้อ ๓๔ นอกจากการพ้นตำแหน่งตามวาระประธานกรรมการหรือกรรมการ ย่อมพ้นจากตำแหน่งเป็นการเฉพาะตัว เมื่อ(๑) ตาย(๒) ลาออก(๓) ขาดจากสมาชิกภาพ(๔) ประธานกรรมการสั่งให้ออก(๕) ขาดจากการเป็นทนายความ ตามมาตรา ๔๔แห่งพระราชบัญญัติทนายความ พ.ศ. ๒๕๒๘(๖) ขาดจากการเป็นพนักงานสภาทนายความตามข้อบังคับสภาทนายความ(๗)เป็นผู้มีกายทุพพลภาพจนไม่สามารถปฏิบัติหน้าที่ได้หรือวิกลจริตหรือจิตฟั่นเฟือนไม่สมประกอบ(๘) ต้องคำพิพากษาถึงที่สุดให้เป็นบุคคลล้มละลาย(๙) ต้องโทษจำคุกโดยคำพิพากษาถึงที่สุดให้จำคุก(๑๐)รัฐมนตรีมีคำสั่งให้ออกจากตำแหน่งเป็นการเฉพาะตัวตามมาตรา ๒๐แห่งพระราชบัญญัติทนายความ พ.ศ. ๒๕๒๘หมวด๗การทะเบียน การเงินและการบัญชี ข้อ ๓๕ การฌาปนกิจสงเคราะห์ต้องจัดให้มีทะเบียนสมาชิกตามแบบที่นายทะเบียนการฌาปนกิจสงเคราะห์ภาครัฐกำหนดและให้เก็บรักษาทะเบียนดังกล่าวไว้ที่สำนักงานการฌาปนกิจสงเคราะห์พร้อมทั้งหลักฐานและเอกสารที่ใช้ประกอบในการลงทะเบียนด้วยข้อ ๓๖ การฌาปนกิจสงเคราะห์ต้องส่งสำเนาทะเบียนสมาชิกที่มีอยู่ในวันครบกำหนด๙๐ วันนับแต่วันขึ้นทะเบียนให้แก่นายทะเบียนการฌาปนกิจสงเคราะห์ภาครัฐภายใน ๓๐ วันนับแต่วันดังกล่าวและเมื่อสิ้นเดือนมิถุนายนของทุกปีการฌาปนกิจสงเคราะห์ต้องส่งสำเนาทะเบียนสมาชิกที่เพิ่มขึ้นและแจ้งบัญชีรายชื่อของสมาชิกที่ตายหรือพ้นจากสมาชิกภาพตามที่นายทะเบียนการฌาปนกิจสงเคราะห์ภาครัฐกำหนดให้แก่นายทะเบียนการฌาปนกิจสงเคราะห์ภาครัฐภายใน๓๐ วันนับแต่วันสิ้นเดือนมิถุนายนข้อ ๓๗ การฌาปนกิจสงเคราะห์ต้องจัดให้มีบัญชีแสดงฐานะการเงินตามแบบที่นายทะเบียนการฌาปนกิจสงเคราะห์ภาครัฐกำหนดและให้เก็บรักษาเอกสารประกอบบัญชีแสดงให้เห็นความถูกต้องแห่งบัญชีนั้นไว้ด้วยข้อ ๓๘ เงินทุกประเภทที่การฌาปนกิจสงเคราะห์ได้รับต้องนำฝากธนาคารของรัฐหรือธนาคารพาณิชย์ที่เชื่อถือได้ในนามการฌาปนกิจสงเคราะห์เหรัญญิกจะเก็บรักษาตัวเงินสดไว้ที่สำนักงานเพื่อค่าใช้จ่ายไม่เกิน ๕,๐๐๐ บาท(ห้าพันบาท)ประธานกรรมการมีอำนาจสั่งจ่ายเงินของการฌาปนกิจสงเคราะห์ได้ไม่เกินครั้งละ๑๐๐,๐๐๐ บาท (หนึ่งแสนบาท) หากเกินกว่าจำนวนดังกล่าวแล้วต้องได้รับการอนุมัติจากคณะกรรมการก่อน เว้นแต่การจ่ายเงินสงเคราะห์การฝากเงินและการถอนเงินของการฌาปนกิจสงเคราะห์ต้องกระทำในนามการฌาปนกิจสงเคราะห์การถอนเงินไม่ว่ากรณีใด ๆ ต้องมีประธานกรรมการหรือรองประธานกรรมการลงนามร่วมกับเหรัญญิกจึงจะถอนเงินได้ข้อ ๓๙ เงินหรือผลประโยชน์ของการฌาปนกิจสงเคราะห์ที่ได้รับมาหรือมีผู้บริจาคด้วยศรัทธาหรือดอกผลที่ฝากธนาคารต้องตกเป็นของการฌาปนกิจสงเคราะห์ทั้งสิ้นข้อ ๔๐ คณะกรรมการต้องแต่งตั้งบุคคลที่เหมาะสมเป็นกรรมการตรวจสอบการเงินของการฌาปนกิจสงเคราะห์อย่างน้อย ๓ คน และกรรมการต้องรายงานผลการตรวจสอบให้ประธานกรรมการทราบทุก ๓๐ วันโดยผลัดเปลี่ยนกันตรวจสอบและประธานกรรมการต้องนำเสนอที่ประชุมคณะกรรมการทราบในการประชุมประจำเดือนข้อ ๔๑ การจ่ายเงินสงเคราะห์ หากรายใดเกิดปัญหาให้นำเข้าที่ประชุมคณะกรรมการและให้ถือมติของที่ประชุมเป็นเกณฑ์ข้อ ๔๒ เมื่อสิ้นปีปฏิทินของทุกปีการฌาปนกิจสงเคราะห์จะต้องทำบัญชีงบดุลตามแบบที่นายทะเบียนการฌาปนกิจสงเคราะห์ภาครัฐกำหนดเสนอต่อนายกสภาทนายความ เพื่อขออนุมัติภายใน ๑๒๐ วันนับแต่วันสิ้นปีปฏิทิน และต้องส่งสำเนางบดุลและเอกสารประกอบงบดุลที่มีคำรับรองว่าถูกต้องให้แก่นายทะเบียนการฌาปนกิจสงเคราะห์ภาครัฐนับแต่วันที่ได้รับอนุมัติและต้องแสดงไว้ที่สำนักงาน เพื่อให้สมาชิกและผู้มีส่วนได้เสียตรวจดูได้ด้วยข้อ ๔๓ หลักฐานและเอกสารทางทะเบียน ทางการเงินการบัญชี และบัญชีงบดุลการฌาปนกิจสงเคราะห์ต้องเก็บรักษาไว้ไม่น้อยกว่า ๑๐ ปีหมวด๘การแก้ไขหรือเพิ่มเติมข้อบังคับ ข้อ ๔๔ การแก้ไขหรือเพิ่มเติมข้อบังคับนี้ให้กระทำโดยมติของที่ประชุมคณะกรรมการและต้องมีคะแนนเสียงในการลงมติไม่น้อยกว่าสองในสามของจำนวนกรรมการทั้งหมดและต้องไม่ขัดต่อวัตถุประสงค์ของการฌาปนกิจสงเคราะห์และระเบียบกระทรวงการพัฒนาสังคมและความมั่นคงของมนุษย์ว่าด้วยการฌาปนกิจสงเคราะห์ของส่วนราชการ หน่วยงานของรัฐ รัฐวิสาหกิจและองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐ พ.ศ. ๒๕๔๗เมื่อคณะกรรมการมีมติให้แก้ไขหรือเพิ่มเติมข้อบังคับข้อใดข้อหนึ่งแล้วแจ้งให้นายทะเบียนการฌาปนกิจสงเคราะห์ภาครัฐทราบเมื่อนายทะเบียนการฌาปนกิจสงเคราะห์ภาครัฐพิจารณาเห็นว่าถูกต้องตามระเบียบจึงจะใช้บังคับได้หมวด๙การเลิกการฌาปนกิจสงเคราะห์และการชำระบัญชี ข้อ ๔๕ ในกรณีที่ได้รับคำสั่งจากนายทะเบียนการฌาปนกิจสงเคราะห์ภาครัฐให้เลิกการฌาปนกิจสงเคราะห์ให้คณะกรรมการประชุมพิจารณาว่าสมควรเลิกหรือจะมีทางแก้ไขประการใด ถ้าที่ประชุมมีมติไม่ให้เลิกและมีเหตุผลและวิธีการแก้ไขประการใดให้ทำหนังสืออุทธรณ์ต่อรัฐมนตรีว่าการกระทรวงการพัฒนาสังคมและความมั่นคงของมนุษย์โดยยื่นต่อนายทะเบียนการฌาปนกิจสงเคราะห์ภาครัฐภายในกำหนด ๓๐วันนับแต่วันที่ได้รับคำสั่งข้อ ๔๖ เมื่อเลิกการฌาปนกิจสงเคราะห์ให้นายกสภาทนายความมีหน้าที่รับผิดชอบให้มีการชำระบัญชีให้เสร็จโดยเร็วข้อ ๔๗ เมื่อชำระบัญชีเสร็จแล้วถ้ามีทรัพย์สินของการฌาปนกิจสงเคราะห์เหลืออยู่เท่าใด ให้โอนหรือจำหน่ายไปใช้จ่ายในด้านสวัสดิการของสภาทนายความต่อไปประกาศณ วันที่ ๑๑ พฤศจิกายน พ.ศ. ๒๕๕๒เดชอุดมไกรฤทธิ์นายกสภาทนายความมณฑิตา/ผู้จัดทำ๑๕ พฤศจิกายน ๒๕๕๓นฤดล/ผู้ตรวจ๑๑ มกราคม ๒๕๕๔[๑] ราชกิจจานุเบกษาเล่ม ๑๒๗/ตอนพิเศษ ๒๒ ง/หน้า ๑/๑๕ กุมภาพันธ์ ๒๕๕๓